**Көрінбейтін жаралардан жазылу**

***«Жаралы жүректерді сауықтырар,***

***Қайғы-қасіреттерін Ол жұбатар.»***

***(Забур 146:3)***

2023 жылы Түркиядағы жер сілкінісінен кейін Аяз есімді жігіт қираған Антакия қаласына барып, гуманитарлық көмек заттарын таратқан еді. Бірақ бір күні, қайтуға дайындалып жатқанда, қираған үйлердің астынан әйелдің жылаған дауысын естіді.

Аяз басқаларды көмекке шақырып, асығыс-үсігіс үйіліп жатқан сынған бетонды қолымен қазуға кірісті. Олар әйелді тірі тапты. Бірақ сол кезде, Аяз азаппен қайтыс болған көптеген адамдар туралы ойлана бастады. Бұл ойлар оны күндіз, тіпті түсінде де мазалайтын.

Аяз мұны сол кезде толықтай түсінбесе де, бірақ оның басынан көбімізге тіпті ойымызға да келмейтін ауыр жағдай өтті. Қазіргі таңда ауыр жағдайлар біздің өміріміздің бір бөлігі болып кеткен сияқты. Біз шынымен қорқынышты немесе қайғылы нәрсенің куәсі болған кезде, бұл тәжірибе біздің бойымызда ашу ызаны, немесе депрессияны тудыруы мүмкін. Қиын кезеңдерді бастан өткерген адамдар өздерін қорғау үшін өз сезімдерін жасырып, адамдардан жабылып қалуы мүмкін. Бұл қиын тәжірибелер біздің жұмыс істеуімізге, басқалармен тіл табысуымызға, неге сенетінімізге және өзімізге деген көзқарасымызға әсер етуі мүмкін.

Киелі кітапта “Жаралы жүректерді сауықтырар, Қайғы-қасіреттерін Ол жұбатар.” делінген (Забур 146:3). Бұл сөздер эмоционалды жарақаттарды бастан кешіргендерге Құдайдың терең жанашырлығын көрсетеді.

Сіз шынымен қиын нәрсені бастан өткерсеңіз де, немесе ауыр тәжірибенің салдарымен күресіп жатқан адамға көмектескіңіз келсе де, жақсы сезінудің бірінші қадамы сол жағдайдың қаншалықты қиын және шынайы екенін түсіну болып табылады. Құдай бізді бір-бірімізге көмек беру үшін пайдаланады. Қиын кезеңдерден айығу үшін бізге мейірімді болу, басқалардың сезімін білу және шыдамдылық қажет. Бұндай жаралар әдетте жасырын болады, сондықтан біз ашық сөйлесіп, сабырлы түрде тыңдауымыз керек. Біз Құдайға мінажат еткенде Ол бізді қалай тыңдаса, біз де бір-бірімізді сүйіспеншілікпен тыңдап, ауыр эмоцияларды қабылдай алатынымызды, оларға қамқор екенімізді көрсете аламыз.